Sodba Sodišča (osmi senat) z dne 9. novembra 2023 – Komisija/Švedska (Nadzor nabave in posedovanja orožja)
(Zadeva C‑353/22)(1)
„ Neizpolnitev obveznosti države – Člen 258 PDEU – Direktiva (EU) 2017/853 – Nadzor nabave in posedovanja orožja – Člen 260(3) PDEU – Denarne sankcije – Prenos in obvestitev o ukrepih za prenos med postopkom – Naložitev plačila pavšalnega zneska “
1.      Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje ob izteku roka, določenega v obrazloženem mnenju
(Člen 258 PDEU; Direktiva Sveta 91/477)
(Glej točko 24.)
2.      Tožba zaradi neizpolnitve obveznosti – Neupoštevanje obveznosti, ki izhajajo iz direktive – Obveznost priglasitve ukrepov za prenos – Obseg
(Člen 260(3) PDEU; Direktiva Sveta 91/477)
(Glej točko 50.)
3.      Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Pavšalni znesek – Določitev zneska – Merila – Neizpolnitev obveznosti, ki je prenehala, ko je Sodišče preučilo dejansko stanje – Nevplivanje
(Člen 260(2) in (3) PDEU; Direktiva Sveta 91/477)
(Glej točke od 52 do 54, 58, od 62 do 66, 72 in od 74 do 76.)
4.      Države članice – Obveznosti – Neizpolnitev obveznosti – Utemeljitev na podlagi nacionalne ureditve – Nedopustnost
(Člen 258 PDEU)
(Glej točko 70.)
Izrek
1.
Kraljevina Švedska s tem, da ob izteku roka, določenega v obrazloženem mnenju, ni sprejela zakonov in drugih predpisov, potrebnih za uskladitev z Direktivo (EU) 2017/853 Evropskega parlamenta in Sveta z dne 17. maja 2017 o spremembi Direktive Sveta 91/477/EGS o nadzoru nabave in posedovanja orožja, in zato s tem, da navedenih zakonov in drugih predpisov ni sporočila Evropski komisiji, ni izpolnila svojih obveznosti iz člena 2 Direktive 2017/853.
2.
Kraljevini Švedski se naloži, naj Evropski komisiji plača pavšalni znesek v višini 8.500.000 EUR.
3.
Kraljevini Švedski se naloži plačilo stroškov.
1 UL C 294, 1.8.2022.